இப்படத்தை ‘அட்டகத்தி, மெட்ராஸ், கபாலி, காலா' போன்ற படங்களை இயக்கிய தமிழ் சினிமாவின் முன்னணி இளம் இயக்குநர் பா.இரஞ்சித், தனது சொந்த தயாரிப்பு நிறுவனமான ‘நீலம் புரொடக்ஷன்ஸ்' மூலம் தயாரித்திருந்தார். கதிருக்கு ஜோடியாக ‘கயல்' ஆனந்தி நடித்திருந்தார். மேலும், இப்படத்தில் கருப்பை என்ற பெயருடைய கன்னி வகை நாய் ஒன்று நடித்திருந்தது. சந்தோஷ் நாராயணன் இசையமைத்திருந்த இதற்கு ஸ்ரீதர் ஒளிப்பதிவு செய்திருந்தார், ஆர்.கே.செல்வா படத்தொகுப்பாளராக பணியாற்றியிருந்தார்.